10. mars 2001 - "Leonardo" Multi Purpose Logistics Module hviler ombord i Discovery sitt lasterom på dette bildet tatt fra ISS av mannskapet ombord i påvente av ankomsten til STS-102.
"Raffaello" modulen tilkoblet ISS under STS-114
21. mars 2001 – Kosmonaut Jurij Gidzenko inne i "Leonardo"
**Multi-Purpose Logistics Module** (MPLM) er en stor trykksatt container som lastes ombord på de amerikanske romfergene for å transportere store mengder nyttelast og avfall til og fra Den internasjonale romstasjonen (ISS). Det bæres med romfergen i lasterommet og kobles til Unity-modulen, der nyttelast blir brakt ombord på romstasjonen og avsluttede eksperimenter og avfall blir lastet inn i MPLM for retur til Jorden.

Modulen er bygget for NASA under kontrakt med det italienske romfartsbyrået (ASI). 3 MPLM er bygget og levert til NASA, og har alle sammen fått navn valgt av ASI, for å hedre noen av de store talentene i italiensk historie: 'Leonardo*,* Raffaello*, and* Donatello*. Selv om modulene er bygget av ASI, er de eid av NASA. I bytte for å bygge MPLM'ene, mottar ASI tilgang til amerikansk tid til vitenskapelige eksperimenter ombord på ISS.*

MPLM var opprinnelig designet for den amerikanske romstasjonen *Freedom*. Den skulle etter planen da bygges av selskapet Boeing, men i 1992 annonserte ASI at de ville bygge en "Mini-Pressurized Logistics Module", som kunne holde opp til 4500 kg med nyttelast. Etter redign i 1993, ble lengden doblet og den fikk sitt nye og endelige betegnelse "Multi-Purpose Logistics Module".

*Donatello* er en noe større modul enn sine søsken, da den kan bære nyttelast som trenger kontinuerlig strøm fra konstruksjon til installasjon på ISS. *Donatello* skal fly bare en gang på romferden STS-128. På den ferden vil den medbringe utstyr for å utvide ISS sin kapasitet fra 3 til seks astronauter/kosmonauter.

Med slutten av romferge-programmet i 2010, vil de tre modulene bare fly ti ganger basert på de nåværende planene.

Gjennomførte ferder
-------------------

| **Oppskytingsdato** | **Romferd** | **Romferge** | **MPLM** |
| --- | --- | --- | --- |
| 8. mars, 2001 | STS-102 | Discovery | *Leonardo* |
| 19. april, 2001 | STS-100 | Endeavour | *Raffaello* |
| 10. august, 2001 | STS-105 | Discovery | *Leonardo* |
| 5. desember, 2001 | STS-108 | Endeavour | *Raffaello* |
| 5. juni, 2002 | STS-111 | Endeavour | *Leonardo* |
| 26. juli, 2005 | STS-114 | Discovery | *Raffaello* |
| 4. juli, 2006 | STS-121 | Discovery | *Leonardo* |

Planlagte ferder
----------------

| **Oppskytingsdato** | **Romferd** | **Romferge** | **MPLM** |
| --- | --- | --- | --- |
| oktober 2008 | STS-126 ISS ULF2 | Endeavour | *Leonardo* |
| April 2009 | STS-128 ISS 17A | Endeavour | *Donatello* |
| November 2009 | STS-130 ISS 19A | Endeavour | *Raffaello* |

Spesifikasjoner
---------------

* **Lengde** – 6.4 m
* **Diameter** – 4.57 m
* **Masse** – 4,082 kg tom; 13,154 kg lastet

Se også
-------

* Den internasjonale romstasjonen
* Liste over byggingen av ISS

Referanser
----------

1. ↑  NASA – Multi-Purpose Logistics Modules

Eksterne lenker
---------------

* NASA website on the MPLMs

| * v
* d
* r
Den internasjonale romstasjonen |
| --- |
| Moduler i bane | Zarja **·** Unity **·** Zvezda **·** Destiny **·** Quest **·** Pirs **·** Harmony **·** Columbus  **·** Kibō | ISS Patch |
| Andre komponenter | Integrated Truss Structure **·** Canadarm2 **·** Pressurized Mating Adapter **·** External Stowage Platforms **·** Dextre (SPDM) |
| Komponenter i jevnlig bruk | MPLM |
| Skal opp med romferge | Tranquility **·** Cupola **·** Docking Cargo Module **·** ExPRESS Logistics Carriers (Total 5) |
| Skal opp med Proton | MLM **·** ERA |
| Kansellerte moduler | Science Power Platform **·** Universal Docking Module |
| Romskip tilknyttet ISS | Romferge **·** Sojuz **·** Progress **·** H-II Transfer Vehicle **·** Automated Transfer Vehicle **·** SpaceX Dragon **·** K-1 **·** Orion **·** Starliner |